ผมเป็น ผู้ชายนะครับ เมื่อเช้ามีเหมือนติ่งงอกมา ขนาดเล็กมากๆ ประมาณเส้นด้าย บริเวณลานนม ใกล้ๆหัวนมครับ อยากทราบว่าอันตรายไหมครับ ปกติมีติ่งเนื้ออยู่แล้วครับบริเวณ รักแร้ แต่ไม่เคยมีบริเวณลานนม หรือนม เลยกลัวครับ ตอนนี้ผมเอากรรไกรตัดเล็บกริบออกไปแล้วครับ เจ็บเล็กน้อย แต่ไม่มีเลือดครับ
สวัสดีค่ะ ติ่งที่บริเวณใกล้หัวนมผู้ชายดังกล่าวมานั้นอาจจะเกิดจากติ่งเนื้อธรรมดาของชั้นผิวหนัง ชั้นใต้ผิวหนัง เนื้องอกของชั้นไขมัน การมีรูขุมขนอักเสบ หรือเกิดการติดเชื้อขึ้นมาทำให้เกิดเป็นติ่งเนือเป็นฝีหนอง หรืออาจเป็นติ่งเนื้อของหัวนมเองเช่นเกิดจากความผิดปกติของเต้านมหรือท่อน้ำนม แต่เกิดได้น้อยมากในเพศชายจากที่กล่าวมา ถ้ามีติ่งที่ขนาดเล็กมาก ไม่เจ็บปวดอะไร อาจสังเกตอาการไปก่อนได้ ถ้าติ่งโตเร็ว กดเจ็บ หรือขยายขนาด ขยายจำนวนมากขึ้น ให้รีบไปพบแพทย์ ในตอนนี้ไม่ควรที่จะไปพยายามตัดติ่งดังกล่าวออกเอง เพราะอาจทำให้เกิดแผล และมีการติดเชื้อแบคทีเรียที่ผิวหนังขึ้นมาได้